OpenLLM-France/wikimedia huggingface dataset:
# Premi Vilassar de Noir de novel·la negra

El Premi Vilassar de Noir de novel·la negra és un premi literari en llengua catalana per a novel·les inèdites de gènere negre, convocat per l'editorial Llibres del Delicte i el festival «Vilassar de Noir» de Vilassar de Mar. La dotació del premi (2022) és de 2.500 € per a l'obra guanyadora.

## Palmarès

| Edició | Any | Obra guanyadora | Autor |
| 1a | 2019 | L’esguard de la bèstia | Quim Gómez |
| 2a | 2020 | Quan la mort truca a la porta | Salvador Balcells |
| 3a | 2021 | Lladrucs a les estrelles | Aniol Florensa |
| 4a | 2022 | Vides en cercle | Cesc Cornet |

## Referències

* ↑ «Fragment: 'L'esguard de la bèstia', de Quim Gómez, guanyador del primer premi Vilassar de Noir». [Consulta: 30 setembre 2022].
* ↑ 324cat. «Salvador Balcells guanya el II Premi Vilassar de Noir de novel·la negra amb 'Quan la mort truca a la porta'», 04-12-2020. [Consulta: 30 setembre 2022].
* ↑ «Aniol Florensa guanya el III Premi Vilassar de Noir de novel·la negra amb 'Lladrucs a les estrelles'» (en castellà), 29-10-2021. Arxivat de l'original el 2022-09-30. [Consulta: 30 setembre 2022].
* ↑ 324cat. «'Vides en cercle', de Cesc Cornet, guanya el IV premi Vilassar de Noir», 30-09-2022. [Consulta: 30 setembre 2022].

## Enllaços externs

* Web oficial Arxivat 2022-09-30 a Wayback Machine.
# Poveda (Àvila)

Poveda és un municipi de la província d'Àvila, a la comunitat autònoma de Castella i Lleó.
Evolució demogràfica :
| 1991 | 1996 | 2001 | 2004 |
| 102 | 95 | 84 | 187 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 13 agost 2021].
# Premis YoGa

Els Premis YoGa són uns premis de cinema espanyol que s'atorga anualment a les pitjors pel·lícules, actors i directors de la temporada anterior. Va ser constituïda el 1990 per l'associació CataCric (Catalan Critics) fundada per tres crítics de cinema catalans en col·laboració amb el Col·legi de Periodistes de Catalunya. Sembla que un dels seus membres fundadors va ser Jaume Figueras i Rabert.
La intenció dels organitzadors és celebrar la cara còmica de la indústria cinematogràfica més divulgada, que a vegades "tendeix a prendre's seriosament". El premi YoGa també es coneix com a Razzies espanyols. El nom és una metàtesi de Goya, el premi més important de cinema espanyol.

## Bases dels premis

* Hi participa qualsevol pel·lícula, nacional o estrangera, estrenada durant l'any anterior a la reunió del jurat.
* El jurat està format pels membres del col·lectiu Catacric, que és anònim i va canviant el seus membres.
* El premi atorgat no té cap dotació econòmica, només consisteix en l'esment a la pàgina web del col·lectiu i la seva difusió a la premsa, però el col·lectiu afegeix que si algú està disposat a pagar les despeses, es pot donar un trofeu i convidar a un sopar.
No s'han de confondre amb els Premis Godoy, que també premiaven les pitjors pel·lícules i que es van atorgar entre 2002 i 2007.

## Categories

Els premis es divideixen en tres categories principals: cinema espanyol; cinema estranger; premis especials. Per a cadascuna de les dues primeres categories, s'atorga el YoGa a la pitjor pel·lícula, pitjor director, pitjor actor i pitjor actriu.
Els premis especials tenen motivacions imaginatives que també poden referir-se a fets relatius al període promocional de la pel·lícula o al personatge del director.
* Premi YoGa "Extraños en un tren"
* Premi YoGa "a reina de la banana"
* Premi YoGa "20 minutos y volvemos"
* Premi YoGa "Uno de los nuestros"

## Vegeu també

* Premis Godoy

## Referències

* ↑ Jaume Figueras la web del col·lectiu catacric
* 1 2 Los premios al web de Catacric
* ↑ Els antipremis YoGa disparen contra Ventura Pons i Jordi Mollà, laxarxa, 22 de febrer de 2003
* ↑ Lo mejor y lo peor del año: compiten los cortos argentinos premiados en 2003; se conocen los nominados a lo peor del cine español, noticine.com, 12 de desembre de 2003
* ↑ Las peores cintas españolas son reconocidas hoy con los premios YoGa, emol.com, 2 de febrer de 2011

## Enllaços externs

* Los YoGa, 24 años premiando al peor cine... ¿o no?, Fotogramas, 24 de desembre de 2013
* Nova web del col·lectiu des de 2022: https://premiosyoga.wordpress.com
# Comte camarlenc

En l'administració del regne visigot, el comte camarlenc (comes cubiculariorum) era el funcionari encarregat de les qüestions domèstiques i del protocol.
# Cussonia spicata

Cussonia spicata és un arbre de la família Araliaceae, natiu del sud i orient d'Àfrica que habita en terrenys oberts, afloraments rocosos, pastures montanes i entre matolls de falgueres, fins als 2.500 msnm. Apareix naturalment en zones humides de l'Àfrica del Sud, des de la zona del Cap fins prop de la zona tropical. No tolera les gelades ni temperatures baixes. Cussonia spicata va ser descrita per Carl Peter Thunberg i publicada a Nova Acta Regiae Societatis Scientiarum Upsaliensis 3: 212, t. 13. 1780.

## Morfologia

Arriba fins als 15 m d'alçada. El tronc és molt gruixut i amb l'escorça de suro gris. És un arbre molt original per la inusual forma de les fulles i branques que poden ramificar-se radialment donant fins a un nombre de 15 branques al voltant de la branca principal. Fulles perennes, de fins a 70 cm de longitud, palmejades digitades, amb 5 a 9 folíols de 30 a 35 cm de llarg cadascun. Tenen un pecíol llarg, de 35 a 40 centímetres, sovint lobulat, que pot fer pensar que és la mateixa fulla. Flors petites de color verd groguenc, disposades de manera atapeïda en umbel·les de 8 a 12 espigues grosses i denses, de 5 a 15 cm de longitud. Fruits arrodonits o angulosos amb 4 a 6 mm de diàmetre, de color marró i al madurar porpra. L'escorça suberificada la protegeix dels depredadors i dels incendis.

## Usos

Ha estat utilitzat en la medicina tradicional africana, que li atribueix diverses propietats que estan sent investigades. Les fulles són usades per a alleujar la indigestió; la decocció de l'escorça i l'arrel macerada s'utilitzen en el tractament de la malària. Una decocció de l'arrel s'usa per a tractar la febre, les malalties venèries i com a diürètic i laxant.

## Referències

* ↑ Nova Acta Regiae Societatis Scientiarum Upsaliensis iii. (1780) 212. t. 13. Uppsala.
* ↑ Cussonia spicata (en anglès). Encyclopedia of Life. Data consulta: 04 de desembre de 2013.
* 1 2 Hyde, M.A.; B.T. Wursten & P. Ballings (2013) Cussonia spicata Thunb.; Flora of Zimbabwe. Consultat el 22 d'abril de 2013.
* ↑ «Cussonia spicata». Tropicos.org. Missouri Botanical Garden.
* 1 2 Hankey, Walter (2004) Cussonia spicata Thunb. Arxivat 2016-12-24 a Wayback Machine.; PlantzAfrica. Consultada el 23 d'abril de 2013.
* ↑ CUSSONIA SPICATA Thunb.; Arboles Ornamentales. Consultada el 23 d'abril de 2013.
* 1 2 De Villiers, B J; S.F. Van Vuuren; R.L. Van Zyl & B-E Van Wyk. (2010). Antimicrobial and antimalarial activity of Cussonia species (Araliaceae). Jornal of Ethnopharmacology 129 (2): 189-196.

## Bibliografia

* Bamps, P. R. J. 1974. Contributions a l'etude des Araliacees africaines. Bull. Jard. Bot. Belg. 44: 101–139.
* Bernardi, L. 1980. Synopsis Araliacearum Madagascariae et Comorarum Insularum (auxilio methodi "Ferulago"). Candollea 35: 117–132.
* Gibbs Russell, G. E., W. G. M. Welman, E. Retief, K. L. Immelman, G. Germishuizen, B. J. Pienaar, M. Van Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2).
# Entrenador de Pokémon

En la franquícia Pokémon, un entrenador de Pokémon és una persona que captura Pokémon amb Poké Ball, els cria i els cuida. També entrena Pokémon per combatre contra altres entrenadors de Pokémon.
El terme també es pot utilitzar en un context més ample: és qualsevol persona que tingui almenys un Pokémon. En aquest sentit, la gent que té altres ocupacions relacionades amb Pokémon, com coordinadors o criadors de Pokémon, també pot ser considerada entrenadors de Pokémon.
Alguns entrenadors de Pokémon tenen una Pokédex, que els serveix per identificar i fer un seguiment dels Pokémon que l'entrenador ha vist o capturat. Un entrenador que ha omplert completament (amb algunes excepcions) la Pokédex s'anomena un Mestre Pokémon. A les sèries de dibuixos animats, el Pokédex ja conté la informació que necessita un entrenador necessita per identificar un Pokémon, però als videojocs, les dades estan buides i s'omplen gradualment a mesura que el jugador veu o captura Pokémon.
Molts entrenadors de Pokémon participen en competicions de la Lliga Pokémon de la seva regió. Per poder participar en aquestes competicions, un entrenador ha de guanyar un cert nombre de medalles de gimnasos de la regió en batalles.
En general, una persona comença a ser un entrenador de Pokémon a l'edat de 10 anys. Una autoritat elegida per la Lliga Pokémon regional, sovint un expert en Pokémon com el Professor Oak, pot donar a un entrenador potencial el seu primer Pokémon. Als videojocs, un segon entrenador, el rival, elegeix el Pokémon que té un avantatge de tipus contra el Pokémon elegit pel jugador.

## Referències

* ↑ Loe, Casey. Pokémon Perfect Guide — Includes Red-Yellow-Blue (en anglès). Versus Books, 1999, p. 124. ISBN 1-930206-15-1.
# VMG

VMG té els següents significats:
* Vixen Media Group, empresa productora de cinema pornogràfic dels Estats Units
* Voice Media Group, empresa propietària de mitjans de comunicació dels Estats Units
* VMG 1927 (de l'acrònim en alemany Vollmer MaschinenGewehr), metralladora lleugera desenvolupada a Alemanya
* Velocity Made Good, mètode d'optimització de la velocitat d'un veler en una regata
# Maciej Jablonowski

Maciej Jablonowski (en polonès Maciej Jabłonowski) va néixer a Yablonov (Ucraïna) el 1569 i va morir a Kolomija el 1619. Era un noble i militar polonès, fill de Valentí Jablonowski (1545-1606) i d'Elzbieta Labedzianka (1550-1588).
Va ser capità de l'exèrcit reial, durant el regnat d'Esteve Bathory I i després durant el de Segimon III Vasa.

## Matrimoni i fills

Cap al 1600 es va casar a Yablonov amb Caterina Kłomnicka (1579-1621), filla de Joan Klomnicki (1545-1600) i de Dorotea Sobiekurska. Fruit d'aquest matrimoni nasqué Joan Jablonowski (1600-1647), casat amb Anna Ostrorog (1610-1648), i dues filles més que no arribaren a l'edat adulta. I més tard es tornà a casar amb Jacoba Potocki.

## Enllaços externs

* http://awt.ancestrylibrary.com
* http://histfam.familysearch.org Arxivat 2016-03-03 a Wayback Machine.
# Ca l'Artés (Igualada)

* No s'ha de confondre amb Ca n'Artés (Barcelona).
Ca l'Artés és un edifici del municipi d'Igualada (Anoia). El seu primer propietari fou la família Muntadas, que un temps després es traslladaren a viure a Barcelona. Tot seguit el Senyor Antoni Artés i Puig comprà la casa i actualment encara està habitada per la família Artés. Forma part de l'Inventari del Patrimoni Arquitectònic de Catalunya.

## Descripció

Típic casal urbà català del segle xviii de gran sobrietat neoclàssica on l'element més remarcable és la façana principal composta per tres cossos quadrangulars, el del mig sobresurt d'ells dels costats i incorpora un pòrtic amb columnes d'ordre dòric, en remembrança dels antics temples grecs. L'acabament de la façana mostra un frontó partit del que surt pronunciadament un cub que ostenta un escut heràldic fet amb baix relleu de pedra. La resta de la casa no té cap element sobresortint. A destacar una font neoclàssica situada al bell mig del jardí.

## Referències

* 1 2 «Ca l'Artés». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Lo Vedat (Gers)

Lo Vedat (occità) o Loubédat (francès) és un municipi al departament del Gers (regió d'Occitània, França). Està situada al baix Armanyac.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 168 | 168 | 151 | 136 | 122 | 129 | 129 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Bernard Sempé | |

## Referències

* ↑ «Toponímia occitana». Arxivat de l'original el 2009-12-26. [Consulta: 17 agost 2010].
* ↑ Mapa del Gers amb els municipis en gascó
# Lucreci (desambiguació)

Lucreci és el nom dels següents personatges:
* Luci Lucreci, qüestor el 218 aC
* Marc Lucreci (tribú 210 aC), tribú de la plebs el 210 aC
* Espuri Lucreci (pretor 205 aC), pretor el 205 aC
* Gai Lucreci Gal, pretor el 171 aC
* Marc Lucreci (tribú 172 aC), tribú de la plebs el 172 aC
* Espuri Lucreci (pretor 172 aC), pretor el 172 aC
* Quint Lucreci, cavaller romà
* Tit Lucreci Car, filòsof i poeta romà
# Lloro encaputxat

El lloro encaputxat (Pyrilia haematotis) és una espècie d'ocell de la família dels psitàcids que habita el bosc i la selva humida del sud de Mèxic, Amèrica Central i nord-oest de Colòmbia.
# Lloro fosc

El lloro fosc (Pionus fuscus) és una espècie d'ocell de la família dels psitàcids que habita la selva humida del nord-est de Colòmbia, sud de Veneçuela, Guaiana i nord del Brasil.
# Lutreolina massoia

Lutreolina massoia és una espècie de metateri endèmic de les selves de muntanya del centre-oest de Sud-amèrica. Viu a l'ecoregió terrestre de les iungues andines australs, un ecosistema de selves de muntanya que s'estén pel centre i centre-sud de Bolívia i el nord-oest de l'Argentina. Aquesta espècie podria tenir un límit septentrional a menor latitud, car exemplars d'aquest gènere foren capturats en àrees peruanes frontereres amb el nord-oest de Bolívia.

## Referències

* ↑ Martínez-Lanfranco, Juan A.; David Flores, J. Pablo Jayat, Guillermo D'Elía «A new species of lutrine opossum, genus Lutreolina Thomas (Didelphidae), from the South American Yungas.» (en anglès). Journal of Mammalogy, 95, 2, 2014, pàg. 225-240.
* ↑ Romo, M.; Luna, L. & Cornejo-Farfán, A. (2002). Mamíferos encontrados en el Santuario Nacional Pampas del Heath. A: J.R. Montambault (ed.), Informes de las evaluaciones biológicas Pampas del Heath, Perú, Alto Madidi, Bolivia y Pando, Bolivia. pàg. 66-69. Conservation International, Washington, D.C.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Louis Festeau

Louis Festeau (París, 26 de gener de 1793 - idem. 11 de febrer de 1869), fou un poeta i compositor francès.
Principalment es dedicà a escriure cançons i coples de caràcter polític, en les que enaltia els sentiments republicans: era el que les francesos anomenen un chansonnier; a més, componia la música de les seves produccions, però en aquest concepte fou un mediocre artista.
Publicà cinc col·leccions dels seus treballs, titulades, respectivament: Les Ephéméres (1834); Chansons et musique (1839); Les Egrillardes (1842); Chançons nouvelles (1848) i Les Roturières (1859).

## Referències

* ↑ Enciclopedia universal ilustrada europeo-americana. volum 23: F - Flamez. Madrid: Espasa-Calpe, 1975, p. 1115/16. ISBN 8423945235.
* ↑ Chansons de Louis Festeau (en francès). facsímil en línia. París: Desbleds, 1839, p. 16.
# Lo Coscoll (Montsec)

Lo Coscoll és un dels pics que formen el Montsec d'Ares, a la part anomenada Montsec de Sant Llorenç. És al sector de ponent de la serralada, i és termenal entre Àger, de la comarca de la Noguera, i Sant Esteve de la Sarga, de la del Pallars Jussà.
És un cim de 1.405,6 m. alt., al nord-oest del Grallet Petit d'Alsamora, i és l'indret on la Serra del Montsec comença a davallar decididament cap al Congost de Mont-rebei.

## Enllaços externs

* Institut Cartogràfic de Catalunya
# Línia Amiens-Lilla-Amiens del TER

Aquestes són les estacions de la línia Amiens-Lilla-Amiens del TER, una xarxa ferroviària de França gestionada per la companyia SNCF.

## Estacions

| Estació | Municipi | Departament | Coordenades |
| Amiens | Amiens | Somme | |
| Lamotte-Brebière | Lamotte-Brebière | Somme | |
| Daours | Daours i Aubigny | Somme | |
| Corbie | Corbie | Somme | |
| Heilly | Heilly | Somme | |
| Méricourt-Ribemont | Méricourt-l'Abbé | Somme | |
| Buire-sur-l'Ancre | Buire-sur-l'Ancre | Somme | |
| Albert | Albert | Somme | |
| Miraumont | Miraumont | Somme | |
| Achiet | Achiet-le-Grand | Pas de Calais | |
| Arràs | Arràs | Pas de Calais | |
| Rœux | Rœux | Pas de Calais | |
| Biache-Saint-Vaast | Biache-Saint-Vaast | Pas de Calais | |
| Vitry-en-Artois | Vitry-en-Artois | Pas de Calais | |
| Brebières-Sud | Brebières | Pas de Calais | |
| Corbehem | Corbehem | Pas de Calais | |
| Douai | Douai | Nord | |
| Pont-de-la-Deûle | Flers-en-Escrebieux | Nord | |
| Leforest | Leforest | Nord | |
| Ostricourt | Ostricourt | Nord | |
| Libercourt | Libercourt | Nord | |
| Phalempin | Phalempin | Nord | |
| Ronchin | Ronchin | Nord | |
| Lille-Flandres | Lilla | Nord | 50° 38′ 10.6″ N, 3° 4′ 15.4″ E﻿ / ﻿50.636278°N,3.070944°E﻿ / 50.636278; 3.070944﻿ (Lille-Flandres) |
# Ludwig Münstermann

Ludwig Münstermann (Hamburg, 1570 $^{(Gregorià)}$ - Hamburg, 1637) va ser un escultor i mestre tallador de fusta alemany d'Hamburg o de Bremen. Va treballar en nombroses esglésies i va ser un destacat exponent de l'estil manierista del nord d'Alemanya en l'escultura.

## Vida i carrera

Es diu que Münstermann era d'Hamburg o de Bremen. Va estar actiu abans de 1599 al taller de l'escultor de Bremen Hans Winter (1565 – 1603). Tonnies i Heinrich Münstermann també eren fusters a Bremen en aquest període. Ludwig Münstermann es va convertir en mestre del gremi de torners d'Hamburg el 1599. De 1607 a 1612, va treballar al Schloss Oldenburg.
Münstermann va tallar molts altars, púlpits i caixes d'orgues per a esglésies, especialment al ducat d'Oldenburg. El seu altar més gran es troba a l'església del castell de Varel, on va treballar a l'altar, el púlpit i la pica entre 1613 i 1618. Al voltant de 1590 va treballar al seu taller d'hivern en epitafis per a l'església de Sant Ansgar a Bremen. Hi ha importants altars, púlpits i cobertes de fonts de Münstermann en dues esglésies de Stadland, St Matthew's a Rodenkirchen (1629 – 31) i St Secundus' in Schwei (1618 – 38). L'església de Hohenkirchen a Wangerland té un altar (1620) i un púlpit (1628) d'ell, i l'església de Sant Hipòlit a Blexen a Nordenham té figures d'altar i un púlpit (1638). La seva caixa d'orgue per a l'antiga capella del castell de Rotenburg an der Wümme (1608) i una estàtua de pedra d'Hèrcules es troben al Museu Focke de Bremen.
Münstermann és un dels representants més destacats de l'escultura manierista del nord d'Alemanya. El seu estil es caracteritza per figures exagerades en moviment que poden apropar-se al grotesc i per una expressivitat dramàtica. Les representacions estan emmarcades per entorns ornamentals i arquitectònics manieristes detallats. La coloració ornamentada en matisos i ombres pràcticament cridaners té un paper important en la seva estètica; tanmateix, aquest element s'ha esborrat en part per "restauracions" poc simpàtiques. És significatiu que Münstermann va cridar per primera vegada l'atenció dels historiadors de l'art a l'època expressionista.
Un carrer de Barmbek-Nord al districte Hamburg-Nord d'Hamburg porta el seu nom.

## Referències

* ↑ Busch, Harald. Baroque sculpture. Macmillan, 1965, p. 36.
* ↑ Brinckmann, Albert Erich. Barockskulptur. Entwicklungsgeschichte der Skulptur in den romanischen und germanischen Ländern seit Michelangelo bis zum 18. Jahrhundert (en german). Berlin: Athenaion, 1917 (Handbuch der Kunstwissenschaft). OCLC 443596296.
# Maciej Konacki

Maciej Konacki (Toruń, Polònia, 6 novembre 1972) és un astrofísic polonès que treballa en el camp de la recerca i caracterització de planetes extrasolars, dels quals n'ha descobert tres.
Konacki es graduà en astronomia el 1996 a la Universitat Nicolau Copèrnic de Toruń i s'hi doctorà el 2000. Entre 2000 i 2005 amplià estudis de ciència planetària a l'Institut Tecnològic de Califòrnia. Des del 2005 ha ocupat diferents llocs de professor d'astronomia al centre Astronòmic Nicolau Copèrnic de l'Acadèmia de Ciències Polonesa.
El 2003 descobrí l'exoplaneta OGLE-TR-56 b, el 2004 el OGLE-TR-113 b i el 2005 el OGLE-TR-10 b.

## Referències

* ↑ «Exoplanets Data Explorer» (en anglès). Exoplanets.org. [Consulta: 25 desembre 2016].
* ↑ «Maciej Konacki» (en anglès). Nicolaus Copernicus Astronomical Center. [Consulta: 25 desembre 2016].
* ↑ Konacki, Maciej; Torres, Guillermo; Sasselov, Dimitar D.; Jha, Saurabh «High-Resolution Spectroscopic Follow-up of OGLE Planetary Transit Candidates in the Galactic Bulge: Two Possible Jupiter-Mass Planets and Two Blends». The Astrophysical Journal, 597, 2, 2003, pàg. 1076–1091. arXiv: astro-ph/0306542. Bibcode: 2003ApJ...597.1076K. DOI: 10.1086/378561.
* ↑ Konacki, Maciej; Torres, Guillermo; Sasselov, Dimitar D.; Pietrzynski, Grzegorz; Udalski, Andrzej; Jha, Saurabh; Ruiz, Maria Teresa; Gieren, Wolfgang; Minniti, Dante «The Transiting Extrasolar Giant Planet around the Star OGLE-TR-113». The Astrophysical Journal Letters, 609, 1, 2004, pàg. L37–L40. arXiv: astro-ph/0404541. Bibcode: 2004ApJ...609L..37K. DOI: 10.1086/422600.
* ↑ Konacki, Maciej; Torres, Guillermo; Sasselov, Dimitar D.; Jha, Saurabh «A Transiting Extrasolar Giant Planet around the Star OGLE-TR-10». The Astrophysical Journal, 624, 1, 2005, pàg. 372–377. arXiv: astro-ph/0412400. Bibcode: 2005ApJ...624..372K. DOI: 10.1086/429127.
# Lobios

Lobios és un municipi de la Província d'Ourense a Galícia. Pertany a la Comarca da Baixa Limia.
Evolució demogràfica :
| 1900 | 1930 | 1950 | 1981 | 2004 |
| 4.201 | 4.640 | 5.221 | 5.102 | 2.547 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||
# Locomoció aquàtica

La locomoció aquàtica l'acte de desplaçar-se per l'aigua. Els organismes han desenvolupat tota una sèrie d'adaptacions per moure's pels medis aquàtics, les més simples de les quals són els cilis i els flagels. La natació s'ha desenvolupat diverses vegades en una àmplia gamma d'organismes, incloent-hi els artròpodes, els mol·luscs, els peixos, els rèptils, els ocells i els mamífers. Malgrat que algunes adaptacions són comunes a moltes espècies, d'altres són específiques de grups molt concrets.
# Locoal-Mendon

Locoal-Mendon (en bretó Lokoal-Mendon) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 2.895 habitants. A l'inici del curs 2007 el 17,4% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.718 | 1.750 | 1.665 | 1.885 | 2.080 | 2.182 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Louis Hervé | Divers gauche |

## Personatges il·lustres

* Gilles Servat, cantant en francès i bretó.

## Referències

* ↑ (francès) Ofis ar Brezhoneg: Enseignement bilingue